stanford-oval/wikipedia huggingface dataset:
เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
แหล่งข้อมูลอื่น

เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ เก็บถาวร 2007-12-15 ที่ เวย์แบ็กแมชชีน จาก สำนักงานเลขาธิการคณะรัฐมนตรี
เจ้าชายเรซา ปาห์ลาวี มกุฎราชกุมารแห่งอิหร่าน

| ธรรมเนียมพระยศของ เจ้าฟ้าชาย มกุฎราชกุมารแห่งอิหร่าน |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: His Imperial Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Imperial Highness  (พ่ะยะค่ะ/เพคะ)
เจ้าชายไซรัส เรซา ปาห์ลาวี มกุฎราชกุมารแห่งอิหร่าน (เปอร์เซีย: رضا پهلوی, ปัจจุบันคือ ไซรัส เรซา ปาห์ลาวี, พระราชสมภพ 31 ตุลาคม ค.ศ. 1960) มกุฎราชกุมารองค์สุดท้ายของอิหร่านราชวงศ์ปาห์ลาวี พระราชโอรสในพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี พระองค์ได้เสด็จลี้ภัยมายังสหรัฐในปี ค.ศ. 1979 หลังการเกิดการปฏิวัติอิหร่าน และประทับอยู่ที่นั่นตลอดมา
พระราชประวัติ

เจ้าชายไซรัส เรซา ปาห์ลาวี มกุฎราชกุมารแห่งอิหร่าน เสด็จพระราชสมภพเมื่อวันที 31 ตุลาคม ค.ศ. 1960 พระราชโอรสองค์ใหญ่ในพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี มีพระขนิษฐาและพระอนุชา คือ เจ้าหญิงฟาราห์นาซ, เจ้าชายอาลี เรซา และเจ้าหญิงไลลา และมีพระเชษฐภคินีต่างชนนีคือ เจ้าหญิงชาห์นาซ
พระองค์ออกจากอิหร่านมีมีพระชันษาได้ 17 ปี เพื่อศึกษาในวิทยาลัยวิลเลียมส์แต่พระองค์ต้องออกจากโรงเรียนเนื่องจากปัญหาความวุ่นวายของประเทศอิหร่าน หลังจากการปฏิวัติอิสลามในปี ค.ศ. 1979 ระบอบการปกครองถูกยึดอำนาจ หลังจากนั้นเป็นต้นมาพระองค์ก็ไม่ได้เสด็จนิวัติกลับไปยังอิหร่านอีกเลย พระองค์ได้สำเร็จการศึกษารัฐศาสตรบัณฑิตจากมหาวิทยาลัยแคลิฟอร์เนีย ลอสแอนเจลิส พระองค์เคยเป็นอดีตนักบินเครื่องบินเจ็ตของกองทัพอากาศสหรัฐอเมริกาประจำการในรัฐเท็กซัส และปฏิบัติหน้าที่ในสงครามอิหร่าน-อิรักในปี ค.ศ. 1980
ชีวิตส่วนพระองค์

อดีตมกุฎราชกุมารไซรัส เรซา ปาห์ลาวี ได้อภิเษกสมรสกับสุภาพสตรีชาวอิหร่านคือ นางสาวยัสมิน อาเตมัด-อามินี ธิดาของนายอับดุลละห์ อามินี กับนางฟอรุก อัฟเตการี เธอสำเร็จการศึกษามาจากมหาวิทยาลัยจอร์จวอชิงตัน เธอทำงานเป็นทนายสำหรับสำนักกฎหมายเยาวชน และมีชื่อเสียงจากการเป็นผู้สนับสนุนกฎหมายเยาวชน ทั้งคู่สมรสกันเมื่อวันที่  12 มิถุนายน ค.ศ. 1986 ทั้งสองมีพระธิดาด้วยกัน 3 พระองค์ ได้แก่
เจ้าหญิงนูร์ ปาห์ลาวี ประสูติ 3 เมษายน ค.ศ. 1992 พระนามมีความหมายว่า แสง
เจ้าหญิงอีมาน ปาห์ลาวี ประสูติ 12 กันยายน ค.ศ. 1993 พระนามมีความหมายว่า ศรัทธา
เจ้าหญิงฟาราห์ ปาห์ลาวี ประสูติ 17 มกราคม ค.ศ. 2004 พระนามมีความหมายว่า ความสุขและเบิกบานใจ
การสืบราชบัลลังก์

เจ้าฟ้าชายไซรัส เรซา ได้ดำรงตำแหน่งเป็นมกุฎราชกุมารในราชวงศ์ปาห์ลาวี เนื่องจากเป็นพระราชโอรสเพียงพระองค์เดียวของพระเจ้าชาห์ โมฮัมหมัด เรซา ปาห์ลาวี กับจักรพรรดินีฟาราห์ ปาห์ลาวี ระบอบกษัตริย์แห่งอิหร่านได้ล่มสลายในปี ค.ศ. 1979 พระองค์ต้องใช้พระนามเป็น นายเรซา ปาห์ลาวี  และหลังจากการสวรรคตของชาห์โมฮัมหมัด เรซา ในปี ค.ศ. 1980 พระองค์จึงอ้างสิทธิในราชบัลลังก์ต่อจากพระมารดาในปี ค.ศ. 1981 (พระมารดาอ้างสิทธิแทนเนื่องจากพระองค์ยังไม่บรรลุนิติภาวะ) แต่ด้วยพระองค์ทรงมีเพียงพระธิดาสามพระองค์โดยไม่มีพระโอรสเลย ประกอบกับพระอนุชาคือ เจ้าชายอาลี เรซาที่สอง (1966 - 2011) ไม่ทรงเสกสมรสและไม่มีพระโอรสธิดา ดังนั้นลำดับการสืบราชสมบัติจึงตกไปในสายของเจ้าชายอาลี แพทริก ปาห์ลาวี พระโอรสเพียงพระองค์เดียวในเจ้าชายอาลี เรซาที่หนึ่ง พระอนุชาของชาห์โมฮัมหมัด เรซา
พระเกียรติยศ > พระราชอิสริยยศ

เจ้าฟ้าชายไซรัส เรซา ปาห์ลาวี มกุฎราชกุมารแห่งอิหร่าน (1960–1979)
เจ้าฟ้าชายไซรัส เรซา ปาห์ลาวี มกุฎราชกุมารแห่งอิหร่าน (อ้างสิทธิ์ 1979-ปัจจุบัน)
นายไซรัส เรซา ปาห์ลาวี (พระนามปัจจุบัน 1979-ปัจจุบัน)
พระเกียรติยศ > เครื่องราชอิสริยาภรณ์

เครื่องราชอิสริยาภรณ์ปาห์ลาวี (26 กันยายน ค.ศ. 1967, อิหร่าน)
เหรียญที่ที่ระลึกพิธีบรมราชาภิเษกชาห์โมฮัมหมัด เรซา ปาห์ลาวี (1967, อิหร่าน)
เครื่องราชอิสริยาภรณ์เซราฟีม (24 พฤศจิกายน ค.ศ. 1970, สวีเดน)
เหรียญครบรอบ 25 (1971, อิหร่าน)
เหรียญเปอร์ซีโพลิส (1971, อิหร่าน)
เครื่องราชอิสริยาภรณ์คุณธรรมแห่งสาธารณรัฐอิตาลี (15 ธันวาคม ค.ศ. 1974, อิตาลี)
เครื่องราชอิสราภรณ์กลอง  จาก พระเจ้าคิเกลีที่ 5 แห่งรวันดา (รวันดา)
ดราก้อนบอล ซูเปอร์ โบรลี่

| ดราก้อนบอล ซูเปอร์ โบรลี่ |
| --- | --- |
ใบปิดภาพยนตร์
กำกับ: Tatsuya Nagamine Naohiro Shintani (animation director) Kazuo Ogura (art director)
บทภาพยนตร์: Akira Toriyama
เนื้อเรื่อง: Akira Toriyama
สร้างจาก: Dragon Ball โดย Akira Toriyama
นักแสดงนำ:   Masako Nozawa  Ryō Horikawa  Bin Shimada  Ryūsei Nakao  Aya Hisakawa  Toshio Furukawa  Takeshi Kusao  Kōichi Yamadera  Masakazu Morita  Katsuhisa Hōki 
ดนตรีประกอบ: Norihito Sumitomo
บริษัทผู้สร้าง: Toei Animation 
ผู้จัดจำหน่าย: Toei Company 20th Century Fox
วันฉาย:   14 พฤศจิกายน ค.ศ. 2018 (2018-11-14) (โตเกียว)  14 ธันวาคม ค.ศ. 2018 (2018-12-14) (ญี่ปุ่น)  27 ธันวาคม ค.ศ. 2018 (2018-12-27) (ไทย)  16 มกราคม ค.ศ. 2019 (2019-01-16) (สหรัฐ) 
ความยาว: 100 minutes
ประเทศ: Japan
ภาษา: Japanese
ทำเงิน: $101.1 million
ดราก้อนบอล ซูเปอร์ โบรลี่  (ญี่ปุ่น: ドラゴンボール超 ブロリー, อักษรโรมัน: Doragon Bōru Sūpā Burorī; อังกฤษ: Dragon Ball Super: Broly) เป็นภาพยนตร์แอนิเมชันแอ็คชั่นจากประเทศญี่ปุ่น จากการ์ตูนญี่ปุ่น ดราก้อนบอล เป็นภาพยนตร์ลำดับที่ 20
การสร้าง

เมื่อวันที่ 17 ธันวาคม ค.ศ. 2017 ในงานจัมป์เฟสต้า ได้ประกาศว่าดราก้อนบอล ซูเปอร์จะมีภาพยนตร์ที่มีเนื่อหาต่อจากบทจักรวาลต้องรอด โดยธีมหลักคือ นักรบสุดแกร่งจักรวาลแห่งชาวไซย่า  และได้นำทัตสึยะ ทาคามิเนะ ผู้กำกับผู้มีผลงานจากภาพยตร์อนิเมะ วันพีซ ฟิล์ม แซด มากำกับภาพยนตร์เรื่องนี้
ต่อมาเมื่อวันที่ 9 กรฏาคม ค.ศ. 2018 ได้ประกาศชื่อเรื่องว่า ดราก้อนบอล ซูเปอร์ โบรลี่ ซึ่งได้นำตัวละครที่ชื่อ โบรลี่ ศัตรูจากภาพยนตร์ ดราก้อนบอล Z เดอะมูวี่ ร้อนแรงสุดขั้วศึกระเบิดซูเปอร์ไซย่า, การกลับมาของโบรลี่ และ การกลับมาของสุดยอดนักรบไบโอโบรลี่ เข้ามาอยู่ในเนื้อเรื่องหลักของการ์ตูนชุดนี้ พร้อมทั้งนำตัวละครจากดราก้อนบอลไมนัสและตัวละครใหม่จากภาพยนตร์ อย่างแม่ของโกคูชื่อกิเนะ, ลูกน้องฟรีเซอร์ คิโคโนะ, เบอริบลู, จิไร, เลโม และชาวไซย่าชื่อบีทส์
เนื้อเรื่อง

หลังจาก "ศึกประลองพลัง" ในจักรวาลทั้ง 12 โกคูรู้ดีว่าในจักรวาลอื่นยังมีคนที่แข็งแกร่งกว่าตัวเองอยู่อีก โกคูจึงใช้เวลาทั้งหมดฝึกฝนเพื่อให้ตัวเองแข็งแกร่งยึ่งขึ้น กงล้อโชคชะตามาถึง เมื่อชาวไซย่า ได้ปรากฏตัวขึ้นต่อหน้าโกคูและเบติจ้า ซึ่งทั้งคู่ไม่เคยเผชิญหน้ากันมาก่อน "โบรลี่" นักรบชาวไซย่าที่ใครๆ ก็ต่างคิดว่าถูกทำลายล้างไปหมดแล้วหลังจากที่ดาวเบจิต้าถูกทำลาย แต่ปรากฏบนดาวโลก พร้อมกับ ฟรีเซอร์ ผู้ได้ฟื้นคืนชีบกลับมา การต่อสู้ที่ดุเดือดกำลังรอชาวไซย่าทั้งสาม ที่ต่างมีจุดเริ่มต้นของชะตากรรมที่แตกต่าง
รายชื่อนักพากย์

| ตัวละคร | ญี่ปุ่น | ไทย |
| --- | --- | --- |
| โกคู | มาซาโกะ โนซาวะ | นิรันดร์ บุญยรัตพันธุ์ |
| เบจิต้า | เรียว โฮริคาวะ | ไกวัล วัฒนไกร |
| โบรลี่ | บิง ชิมาตะ | ธนฤต เจตคลองธรรม |
| โกคู (วัยเด็ก) | มาซาโกะ โนซาวะ | ฉันทนา ธาราจันทร์ |
| โบรลี่ (วัยเด็ก) | ยูคิโกะ โมริชิตะ | ศรีอาภา เรือนนาค |
| ฟรีเซอร์ | ริวเซย์ นาคาโอะ | นิรันดร์ บุญยรัตพันธุ์ |
| บาร์ดั๊ค | มาซาโกะ โนซาวะ | ภัทรวุฒิ สมุทรนาวี |

| ราชาเบจิต้า | บังโจ กิงกะ | ไกวัล วัฒนไกร |
| กิเนะ | นาโอโกะ วาตานาเบะ | ศรีอาภา เรือนนาค |
| พิคโกโร่ | โทชิโอะ ฟุรุคาวะ | นนท์ ศรีโพธิ์ |
| บลูม่า | อายะ ฮิซาคาวะ | ฉันทนา ธาราจันทร์ |
| โกเท็น | มาซาโกะ โนซาวะ | ฉันทนา ธาราจันทร์ |
| ทรังคซ์ | ทาเคชิ คุซาโอะ | ศรีอาภา เรือนนาค |
| บิลส์ | โคอิจิ ยามาเดระ | อรุษ โรจนานันท์ |
| วิส | มาซาคาซุ โมริตะ | นนท์ ศรีโพธิ์ |
| พารากัส | คาซุฮิสะ โฮกิ | วิทยา ผาสุข |
| บีทส์ | ทาคุยะ คิริโมโตะ | ศิวพันธ์ บุณยรัตพันธุ์ |
| จิไร | นานะ มิซูกิ | ศรีอาภา เรือนนาค |
| เลโม | โทโมคาซุ ซุงิตะ | อรุษ โรจนานันท์ |
| คิโคโนะ | มาซามิ คิคุจิ | นนท์ ศรีโพธิ์ |
| เบอริบลู | คิมิโกะ ไซโต | ฉันทนา ธาราจันทร์ |
| ราชาโคลด์ | ริวซาบุโร่ โอโตโมะ | ภัทรวุฒิ สมุทรนาวี |
| นัปปะ | เท็ตสึ อิดาดะ |  |
| ราดิซ | ชิเงรุ ชิบะ | ศิวพันธ์ บุณยรัตพันธุ์ |
| ปิลาฟ | ชิเงรุ ชิบะ | ฉันทนา ธาราจันทร์ |
| ลีค | โยเฮ อางาคามิ | นนท์ ศรีโพธิ์ |
| ทาโร่ | มาซายะ ทัตสึนากะ |  |
| เชนรอน | ริวซาบุโร่ โอโตโมะ | นนท์ ศรีโพธิ์ |
| โกจิต้า | มาซาโกะ โนซาวะ เรียว โฮริคาวะ | นิรันดร์ บุญยรัตพันธุ์ ไกวัล วัฒนไกร |
แหล่งข้อมูลอื่น

เว็บไซต์ทางการ
หม่อมราชวงศ์จักรทอง ทองใหญ่

| หม่อมราชวงศ์จักรทอง ทองใหญ่ม> ป.ช. ม.ว.ม. ท.จ.ว. ภ.ป.ร. ๒ |
| --- | --- |


รัฐมนตรีว่าการกระทรวงเกษตร
ดำรงตำแหน่ง 9 มีนาคม พ.ศ. 2512 – 17 พฤศจิกายน  พ.ศ. 2514
ก่อนหน้า: พระประกาศสหกรณ์ (สดับ วีรเธียร)
ถัดไป: พลอากาศเอกทวี จุลละทรัพย์
รักษาการอธิการบดีมหาวิทยาลัยขอนแก่น
ดำรงตำแหน่ง 13 ตุลาคม พ.ศ. 2518 – 11 ธันวาคม พ.ศ. 2518
ก่อนหน้า: นิล มณีโชติ
ถัดไป: กวี ทังสุบุตร
 
ข้อมูลส่วนบุคคล
เกิด: 23 มกราคม พ.ศ. 2457 เมืองพระนคร ประเทศสยาม
เสียชีวิต: 23 สิงหาคม พ.ศ. 2541 (84 ปี) กรุงเทพมหานคร ประเทศไทย
ศาสนา: พุทธ
คู่สมรส: โนบุโกะ ทาคากิ (สมรส 2477; เสียชีวิต 2533)
บุตร: 4 คน

หม่อมราชวงศ์จักรทอง ทองใหญ่ (23 มกราคม พ.ศ. 2457 – 23 สิงหาคม พ.ศ. 2541) เป็นข้าราชการพลเรือนชาวไทย เคยดำรงตำแหน่งรัฐมนตรีว่าการกระทรวงเกษตร ในสมัยของจอมพลถนอม กิตติขจร
ประวัติ

หม่อมราชวงศ์จักรทอง ทองใหญ่ เกิดในประเทศไทย เมื่อวันที่ 23 มกราคม พ.ศ. 2456 (นับแบบปัจจุบันคือปี พ.ศ. 2457) เป็นโอรสคนแรกในจำนวน 4 คนของพลตรี หม่อมเจ้าทองฑีฆายุ ทองใหญ่ และ หม่อมลุดมิลา ทองใหญ่ ณ อยุธยา สมรสกับศาสตราจารย์ ท่านผู้หญิง นพคุณ ทองใหญ่ ณ อยุธยา มีบุตร-ธิดา จำนวน 4 คน คือ
หม่อมหลวงประจักษศิลป ทองใหญ่ (2482-2564) สมรสกับ วันดี ทองใหญ่ ณ อยุธยา อดีตคณบดีคณะครุศาสตร์ สถาบันราชภัฏสวนสุนันทา มีบุตร 3 คน คือ
ประวาลทอง ทองใหญ่ ณ อยุธยา
ประคองศิลป์ ทองใหญ่ ณ อยุธยา
ประวีณศรี ไตรประคอง (ทองใหญ่ ณ อยุธยา)
หม่อมหลวงนีลนารา ชิโมมุระ สมรสกับ ยาซุโอะ ชิโมมุระ นักวิทยาศาสตร์ทางด้านพลังงานนิวเคลียร์ชาวญี่ปุ่น มีบุตร 3 คน คือ
ฮิโรโนบุ ชิโมมุระ
บุนจิโร ชิโมมุระ
มิโนรุ ชิโมมุระ
หม่อมหลวงจักรานพคุณ ทองใหญ่ นักวิชาการทางการเกษตร (ถึงแก่กรรม)
หม่อมหลวงสุนทรานี ทองใหญ่
หม่อมราชวงศ์จักรทอง ทองใหญ่ ได้เข้าเรียนศึกษาที่โรงเรียนนายร้อยทหารบก จนจบชั้นประถม 3 จนในปี พ.ศ. 2467 ท่านได้ตามครอบครัวไปเริ่มใช้ชีวิตในประเทศฝรั่งเศส โดยเข้าศึกษาต่อที่โรงเรียนบุฟฟง เป็นเวลา 3 ปี จนจบชั้นมัธยมศึกษาปีที่ 5 โดยหม่อมเจ้าทองฑีฆายุ ทองใหญ่ พระบิดาได้ฝากหม่อมราชวงศ์จักรทอง ไว้ในความดูแลของนายเบรองเจ พระสหายสนิท จนในปี พ.ศ. 2470 หม่อมราชวงศ์จักรทอง ย้าตามนายเบรองเจที่ถูกย้ายไปทำงานที่ซานฟรานซิสโก สหรัฐอเมริกา และทำการศึกษาต่อที่นั่นจนจบชั้นมัธยมที่ 7 และได้กลับมาศึกษาต่อที่ประเทศไทย ที่โรงเรียนมัธยมวัดเทพศิรินทร์เป็นเวลาครึ่งปี จนศึกษาจบชั้นมัธยมที่ 8 และสอบเข้าศึกษาเตรียมแพทย์ จุฬาลงกรณ์มหาวิทยาลัย เป็นเวลา 1 ปี ก็ได้ทุนหลวงจากพระบาทสมเด็จพระปกเกล้าเจ้าอยู่หัว เข้าศึกษาต่อในมหาวิทยาลัยคอร์แนล สาขากีฏวิทยา ซึ่งท่านได้ใช้วิชาการที่ได้ศึกษามารับราชการในประเทศไทย จนไปถึงระดับสูงสุดของข้าราชการ คือเป็นปลัดกระทรวงเกษตรและสหกรณ์ ในช่วงปี พ.ศ. 2504 จนถึงปี พ.ศ. 2513 ก่อนจะได้รับการทาบทามเป็นรัฐมนตรีว่าการกระทรวงเกษตร ในปี 2514 และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และเป็นสมาชิกวุฒิสภา ในปี พ.ศ. 2518
เครื่องราชอิสริยาภรณ์

หม่อมราชวงศ์จักรทอง ทองใหญ่ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2512 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2510 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2508 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2507 –  เหรียญจักรพรรดิมาลา (ร.จ.พ.)
พ.ศ. 2514 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เดนมาร์ก :
พ.ศ. 2505 –  เครื่องราชอิสริยาภรณ์แดนเนอโบร ชั้นที่ 2 ทวีติยาภรณ์
นอร์เวย์ :
พ.ศ. 2510 –  เครื่องราชอิสริยาภรณ์นักบุญโอลาฟ ชั้นที่ 2 ทวีติยาภรณ์
เกมร้ายเกมรัก

| เกมร้ายเกมรัก |
| --- | --- |

แนว:   รัก  นาฏกรรม 
บทประพันธ์: เกมร้ายพ่ายเกมรัก โดยบุษบาพาฝัน
บทละครโทรทัศน์: ปณธี
กำกับโดย: อำไพพร จิตต์ไม่งง
แสดงนำ: ณเดชน์ คูกิมิยะ อุรัสยา เสปอร์บันด์ ณัฐวรา วงศ์วาสนา ธนวรรธน์ วรรธนะภูติ
ดนตรีแก่นเรื่องเปิด: "กลับมาเป็นเหมือนเดิมได้ไหม" – เครสเชนโด้
ดนตรีแก่นเรื่องปิด: "ที่รัก" – ปราโมทย์ ปาทาน
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 21 ตอน
การผลิต
ผู้จัดละคร: หทัยรัตน์ อมตวณิชย์
ความยาวตอน: 120–135 นาที
บริษัทผู้ผลิต: ละครไท จำกัด
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 28 ตุลาคม 2554 – 11 ธันวาคม 2554
เกมร้ายเกมรัก เป็นละครโทรทัศน์แนวรักและนาฏกรรมที่ออกอากาศทางสถานีวิทยุโทรทัศน์ไทยทีวีสีช่อง 3 ในปี 2554 ผลิตโดยละครไท จำกัด กำกับโดยอำไพพร จิตต์ไม่งง ดัดแปลงจากนวนิยายเรื่อง เกมร้ายพ่ายเกมรัก ของบุษบาพาฝัน นำแสดงโดยณเดชน์ คูกิมิยะ, อุรัสยา เสปอร์บันด์, ธนวรรธน์ วรรธนะภูติ และณัฐวรา วงศ์วาสนา
เนื้อเรื่องย่อ

ในวันที่ทะเลอันดามัน คลุ้มคลั่งคลื่นยักษ์ที่ทำลายล้างชายฝั่งอันดามัน และชีวิตผู้คนมากมายได้นำเธอมา พบกับเขา ความทรงจำของเธอที่สูญหาย เธอจำไม่ได้แม้แต่ชื่อของตัวเอง "สายชล" จึงตั้งชื่อให้เธอว่า "นางฟ้า" สายชล หนุ่มชาวเกาะ ที่ไม่กล้าแม้แต่จะบอกรักเธอ ทั้งที่ต้องอยู่ร่วมบ้านเดียวกัน เธอไม่รู้ตัวเองด้วยซ้ำ ว่าเธอเป็นใคร หนึ่งปีผ่านไปสาวน้อยก็รู้จักความรัก รักที่บริสุทธิ์ของหนุ่มชาวเกาะที่เฝ้ารอด้วยความอดทน และสาวน้อยที่สูญเสีย ความทรงจำ ก็เกิดขึ้น ทำให้คนทั้งคู่ เป็นของกันและกัน
แต่แล้ววันหนึ่ง ทั้งสองก็ถูกพรากจากกัน ทั้งที่รักกันอย่างมากมาย เมื่อกาลเวลาผ่านไปเหตุการณ์หลายสิ่งเปลี่ยนแปลง ฟ้าลดากลายเป็นสาวสวยนักเรียนนอก ส่วนสายชลกลายเป็นหนุ่มหล่อนักธุรกิจเจ้าของสายการบินชื่อฝรั่งว่า "ชาร์ลส์" ดาวรุ่งพุ่งแรงที่มีสาว ๆ มารุมชอบ และเมื่อความทรงจำในอดีตของฟ้าลดากลับคืนมา แต่เธอต้องสูญเสียความทรงจำระหว่างความผูกพันของเธอกับเขา เรื่องราวกลับตาลปัตร ก่อให้เกิดความเข้าใจผิดและความบาดหมางของสองคน สายชลเฝ้ารอที่จะได้เธอพบเธอมานานแสนนาน คิดว่าเธอไม่มีเยื่อใยกับเขาเลย นำมาซึ่งความเจ็บปวดของทั้งคู่ทั้ง ๆ ที่มีความรักให้กันอย่างเต็มหัวใจ ความแค้นของสายชล จึงจำต้องกลายเป็นเกมร้ายเกมรัก
นักแสดง > ตัวละครหลัก

ณเดชน์ คูกิมิยะ แสดงเป็น สายชล/ชาร์ลส์
อุรัสยา เสปอร์บันด์ แสดงเป็น นางฟ้า/ฟ้าลดา
ณัฐวรา วงศ์วาสนา แสดงเป็น ชมพูแพร/แพร
ธนวรรธน์ วรรธนะภูติ แสดงเป็น หมอวัฒนา
นักแสดง > ตัวละครสมทบ

เมธัส ตรีรัตนวารีสิน แสดงเป็น เจมส์
สาวิตรี สุทธิชานนท์ แสดงเป็น มามิ
พิษณุ นิ่มสกุล แสดงเป็น สหัส
โชติกา วงศ์วิลาศ แสดงเป็น เพลินตา
ปุณิกา โยคะกุล แสดงเป็น พิสมัย
สุรินทร คารวุตม์ แสดงเป็น ธงไทย
บรมวุฒิ หิรัญยัษฐิติ แสดงเป็น วีรเดช
ดวงใจ หทัยกาญจน์ แสดงเป็น ป้าเนียม
ปณิตา พัฒนาหิรัญ แสดงเป็น หญิง
เฉลิมพล ทิฆัมพรธีรวงศ์ แสดงเป็น แตลอย
ศรีพรรณ ชื่นชมบูรณ์ แสดงเป็น อารีฟะ
อู๊ด เป็นต่อ แสดงเป็น นารา
ปวีณา ชารีฟสกุล แสดงเป็น แสงดาว
กล้วย เชิญยิ้ม แสดงเป็น ซะละ
วิยะดา อุมารินทร์ แสดงเป็น ปีร์กะ
ปัญญาพล เดชสงค์ แสดงเป็น ยาซะ
นฤมล พงษ์สุภาพ แสดงเป็น ลัดดา
เวนย์ ฟอลโคเนอร์ แสดงเป็น ภมร
ปีเตอร์ ธูนสตระ แสดงเป็น ไมเคิล
กัจนฐานียา ศรีโรจน์วัฒนะ แสดงเป็น สวย
รายชื่อเพลงประกอบละคร

เพลง กลับมาเป็นเหมือนเดิมได้ไหม (ศิลปินวง Crescendo)
เพลง ที่รัก (ศิลปิน ปราโมทย์ ปาทาน)
เพลง ทะเลสีดำ (ศิลปิน ลุลา & ต้าร์ พาราด็อกซ์)
ภาพลักษณ์

อันดับ 1 เอแบคโพล ละครที่ชื่นชอบมากที่สุดแห่งปี 2554
อันดับ 2 ละครยอดนิยมแห่งปี 2554 (จำนวนยอดคลิก ร้อยละ 10.92, กระแสความนิยม ร้อยละ 13.5) โดยทีมงานเว็บไซต์ สนุก.คอม
อันดับ 1 ละครแห่งปี 2554 จากรายการ "เรื่องเล่าเช้านี้" ทางไทยทีวีสีช่อง 3
อันดับ 1 ละครยอดนิยม จากผลโหวตโดย TV3 Fanclub Awards 2011 ทางไทยทีวีสีช่อง 3
อันดับ 1 ละครออนไลน์โดนใจ Big Fan Can Vote Seson 2 จากผลโหวตโดยมายทรีสเปซ รายการโต๊ะข่าวบันเทิง ทางไทยทีวีสีช่อง 3
รางวัล

ณเดชน์ คูกิมิยะ
รางวัล ดาราชายยอดนิยม จากงาน TV3 FANCLUB AWARD 2011
รางวัล คู่ขวัญแห่งปี ร่วมกับ "อุรัสยา เสปอร์บันด์" จาก Oops! of the Year 2011 โดย นิตยสาร Oops!
รางวัล นักแสดงชายยอดเยี่ยม จากสีสันบันเทิงอวอร์ด 2011 โดยสถานีวิทยุโทรทัศน์ไทยทีวีสีช่อง 3
รางวัล นักแสดงนำชายยอดนิยม จากสีสันบันเทิงอวอร์ด 2011 โดยสถานีวิทยุโทรทัศน์ไทยทีวีสีช่อง 3
รางวัล คู่รักแห่งปี ร่วมกับ "อุรัสยา เสปอร์บันด์" จากสีสันบันเทิงอวอร์ด 2011 โดยสถานีวิทยุโทรทัศน์ไทยทีวีสีช่อง 3
รางวัล ดาราชายที่สุดแห่งปี จากรายการดาวกระจาย โดยสถานีโทรทัศน์โมเดิร์นไนน์
รางวัล นักแสดงยอดเยี่ยมชาย จากรายการ บันเทิง ๕ หน้า ๑ โดยสถานีวิทยุโทรทัศน์กองทัพบกช่อง 5
รางวัล นักแสดงนำชายยอดนิยม จากงาน คมชัดลึก อวอร์ด ครั้งที่ 9
รางวัล Top Talk About Character Couples 2012 "ดาราคู่ขวัญที่ถูกพูดถึงมากที่สุด" ร่วมกับ "อุรัสยา เสปอร์บันด์" จากงาน MThai Top Talk About 2012
รางวัล ดารานำชายมณีเมขลาดีเด่นยอดนิยม จากงานรางวัลเมขลา ครั้งที่ 24 โดย สมาคมผู้สื่อข่าวบันเทิงแห่งประเทศไทย
รางวัล ดารานำชายเมขลามหานิยม จากงานรางวัลเมขลา ครั้งที่ 24 โดย สมาคมผู้สื่อข่าวบันเทิงแห่งประเทศไทย
รางวัล "คู่เกิด" นักแสดงคู่ขวัญจนเป็นที่กล่าวขานมากที่สุดแห่งปี ร่วมกับ "อุรัสยา เสปอร์บันด์" จากงาน เกิด อวอร์ด ครั้งที่ 1 ประจำปี 2554 โดย "วู้ดดี้เกิดมาคุย"
รางวัล นักแสดงนำชายยอดเยี่ยม จากงานนาฏราช ครั้งที่ 3 ประจำปี 2554 โดย สมาพันธ์สมาคมวิชาชีพวิทยุกระจายเสียง และวิทยุโทรทัศน์แห่งประเทศไทย
รางวัล นักแสดงนำชายยอดเยี่ยม จากงานสยามดาราสตาร์อวอร์ด 2012
อุรัสยา เสปอร์บันด์
รางวัล ดาราหญิงยอดนิยม จากงาน TV3 FANCLUB AWARD 2011
รางวัล คู่ขวัญแห่งปี ร่วมกับ "ณเดชน์ คูกิมิยะ" จาก Oops! of the Year 2011 โดย นิตยสาร Oops!
รางวัล คู่รักแห่งปี ร่วมกับ "ณเดชน์ คูกิมิยะ" จากสีสันบันเทิงอวอร์ด 2011 โดยสถานีวิทยุโทรทัศน์ไทยทีวีสีช่อง 3
รางวัล นักแสดงนำหญิงยอดนิยม จากงาน คมชัดลึก อวอร์ด ครั้งที่ 9
รางวัล Top Talk About Character Couples 2012 "ดาราคู่ขวัญที่ถูกพูดถึงมากที่สุด" ร่วมกับ "ณเดชน์ คูกิมิยะ" จากงาน MThai Top Talk About 2012
รางวัล ดารานำหญิงมณีเมขลาดีเด่นยอดนิยม จากงานรางวัลเมขลา ครั้งที่ 24 โดย สมาคมผู้สื่อข่าวบันเทิงแห่งประเทศไทย
รางวัล "คู่เกิด" นักแสดงคู่ขวัญจนเป็นที่กล่าวขานมากที่สุดแห่งปี ร่วมกับ "ณเดชน์ คูกิมิยะ" จากงาน เกิด อวอร์ด ครั้งที่ 1
ณัฐวรา วงศ์วาสนา
รางวัล ดาวรุ่งหญิง ปี 2554 จากสีสันบันเทิงอวอร์ด 2011 โดยสถานีวิทยุโทรทัศน์ไทยทีวีสีช่อง 3
รางวัล Top Talk About Actress 2012 จากงาน MThai Top Talk About 2012
การตรวจด้วยการยกขาขึ้นตรง ๆ

การตรวจด้วยการยกขาขึ้นตรง ๆ (straight leg raising) หรืออาการแสดงของลาเซก (Lasegue's sign), การตรวจของลาเซก หรืออาการแสดงของลาซาเรวิก เป็นการตรวจร่างกายทางการแพทย์อย่างหนึ่ง เพื่อตรวจว่าผู้ป่วยปวดหลังมีสาเหตุมาจากหมอนรองกระดูกเคลื่อนหรือไม่ ซึ่งส่วนใหญ่จะเป็นการตรวจการเคลื่อนของหมอนรองกระดูกสันหลังที่ตำแหน่ง L5 (เส้นประสาทไขสันหลังระดับเอว (lumbar) เส้นที่ 5), S1 (เส้นประสาทไขสันหลังระดับก้นกบ (sacral) เส้นที่ 1) และ S2 (เส้นที่ 2)
วิธีตรวจ

ให้ผู้ป่วยนอนหงายราบบนเตียงตรวจ ผู้ตรวจยกขาของผู้ป่วยขึ้นตรงๆ โดยไม่ให้เข่างอ
ในสถานการณ์ที่ไม่สะดวก เช่น การตรวจผู้ป่วยจำนวนมากในเวลาจำกัด อย่างในการตรวจผู้ป่วยนอกของโรงพยาบาลทั่วไป ผู้ตรวจอาจตรวจในท่านั่ง และยกขาผู้ป่วยขึ้นตรง ๆ โดยไม่ให้เข่างอ วิธีนี้สะดวกกว่า แต่มีความไวลดลง
การแปลผล

ถือว่าผลบวกเมื่อมีอาการปวดตามแนวเส้นประสาทไซติกาเมื่อยกขาขึ้นสูงระหว่าง 30-70 องศา ค่านี้มีความไว 91% และความจำเพาะ 26%:
หากยกขาอีกข้างขึ้นตรงๆ แล้วมีอาการปวดตามแนวเส้นประสาทไซติกาที่ขาข้างที่ไม่ได้ยก (cross straight leg raising) จะมีความไว 29% และความจำเพาะ 88%
Straight Leg test sometimes used to help diagnose a lumbar herniated disc
เขตเมือง (ฝรั่งเศส)

เขตเมือง (ฝรั่งเศส: Unité urbaine) เป็นสถิติพื้นที่อาณาบริเวณที่จัดทำโดยสถาบันอินซี (INSEE) ซึ่งเป็นสำนักงานสถิติแห่งชาติของประเทศฝรั่งเศส เพื่อที่จะวัดพื้นที่ที่กำลังเติบโตอย่างต่อเนื่องและในพื้นที่ที่ติดกัน ตามความหมายที่นิยามโดยสถาบันอินซี
เขตเมืองในประเทศฝรั่งเศสนั้น เป็นพื้นที่สถิติซึ่งใช้มาตรฐานการวัดพื้นที่เติบโตและพื้นที่ใกล้เคียงจากสหประชาชาติ ทั้งนี้แต่ละประเทศก็จะมีชื่อเรียกและความหมายต่างกัน
คำจำกัดความ

คำว่า "Unité urbaine" คือเทศบาลเดี่ยวหรือกลุ่มเทศบาลที่ต้อง:
มีการพัฒนาที่เป็นหนึ่งเดียว โดยไม่มีระยะห่างของการอยู่อาศัยเกิน 200 เมตร
มีประชากรรวมกันมากกว่า 2,000 คน
ถ้าเทศบาลใดไม่ได้เป็นส่วนหนึ่งของเขตเมือง จะถูกจัดให้อยู่ในข่ายชนบท
คริส โปตระนันทน์

| คริส โปตระนันทน์ |
| --- | --- |


หัวหน้าพรรคเส้นด้าย
อยู่ในวาระ
เริ่มดำรงตำแหน่ง  19 กุมภาพันธ์ พ.ศ. 2566  (1 ปี 311 วัน)
ก่อนหน้า: สัมพันธ์ เลิศนุวัฒน์  (พรรคพลเมืองไทย)
 
ข้อมูลส่วนบุคคล
เกิด: 7 เมษายน พ.ศ. 2531 (36 ปี) เขตราชเทวี กรุงเทพมหานคร ประเทศไทย
ศาสนา: พุทธ
พรรคการเมือง: อนาคตใหม่ (2561–2563)   ก้าวไกล (2563–2566) เส้นด้าย (2566–ปัจจุบัน)
บุพการี: มีพาศน์ โปตระนันทน์ (บิดา) วีณา วราโชติเศรษฐ์ (มารดา)
ญาติ:   พระยาสุนทรลิขิต (ปู่)  คุณหญิงระเบียบ โปตระนันทน์ (ย่า) 
ศิษย์เก่า: โรงเรียนสาธิตมหาวิทยาลัยรามคำแหง จุฬาลงกรณ์มหาวิทยาลัย มหาวิทยาลัยนอตติงแฮม มหาวิทยาลัยแคลิฟอร์เนีย เบิร์กลีย์
วิชาชีพ: นักการเมือง นักกฎหมาย อาจารย์

คริส โปตระนันทน์ (เกิด 7 เมษายน พ.ศ. 2531) เป็นทนายความและนักการเมืองชาวไทย หัวหน้าพรรคเส้นด้าย ผู้ก่อตั้งกลุ่มเส้น-ด้ายเป็นหนึ่งในผู้ร่วมจัดตั้งพรรคอนาคตใหม่ ในปี 2564 คริสก่อตั้งกลุ่ม "เส้น-ด้าย" เพื่อจัดการปัญหาวิกฤตการณ์โควิด
ประวัติ

คริสเป็นบุตรชายของมีพาศน์ โปตระนันทน์กับวีณา วราโชติเศรษฐ์ คริสเป็นหลานปู่ของพระยาสุนทรลิขิต(ประจำกระทรวงธรรมการ, นักเรียนทุนรัฐบาลสมัยรัชกาลที่ 5 จบจากวิทยาลัยแห่งเมืองบาดท์ (Bath) สหราชอาณาจักร) และคุณหญิงระเบียบ และหลานตาของสุรัช วราโชติเศรษฐ์ ซึ่งจบการศึกษาจากประเทศจีนและสุนีย์ คริสจบการศึกษาชั้นประถมศึกษาจากโรงเรียนอุดมวิทยา อ.บ้านโป่ง จ.ราชบุรี ชั้นมัธยมศึกษาจากโรงเรียนสาธิตมหาวิทยาลัยรามคำแหง และใช้เวลาเพียงสามปีครึ่งในการเรียนชั้นปริญญาตรีที่คณะนิติศาสตร์ จุฬาลงกรณ์มหาวิทยาลัย (เกียรตินิยม) สาขากฎหมายมหาชน ขณะศึกษาคริสได้รับเลือกตั้งเป็นประธานองค์กรนักศึกษากฎหมายแห่งเอเชีย (Asian Law Students' Association) และรองหัวหน้านิสิตคณะนิติศาสตร์ฯ
คริสสอบผ่านเนติบัณฑิตไทยในรุ่นที่ 63 หลังจากนั้นได้เดินทางไปศึกษาเศรษฐศาสตร์จนได้ปริญญา Graduate Diploma of Economics เกียรตินิยม (Merit)  จากมหาวิทยาลัยนอตทิงแฮม (University of Nottingham) จากนั้นได้รับทุนฟุลไบรท์ (Fulbright)ไปทำปริญญา LL.M. ด้าน Antitrust Law and Economics จากมหาวิทยาลัยแคลิฟอร์เนีย เบิร์กลีย์ สหรัฐอเมริกา
การทำงาน > งานวิชาการ

คริสเคยเป็นผู้ช่วยวิจัยที่สถาบันพระปกเกล้า และนักวิชาการรับเชิญ (Visiting Scholar) ที่มหาวิทยาลัยแคลิฟอร์เนีย เบิร์กลีย์ และเคยเป็นอาจารย์ผู้บรรยายพิเศษในหลักสูตรนิติศาสตร์มหาบัณฑิต วิชากฎหมายป้องกันการผูกขาดที่คณะนิติศาสตร์ มหาวิทยาลัยรามคำแหง และเคยได้รับเชิญสอนวิชา TU101 ที่มหาวิทยาลัยธรรมศาสตร์
ปัจจุบันยังคงเป็นอาจารย์พิเศษ ภาควิชากฎหมายมหาชนที่คณะนิติศาสตร์ จุฬาลงกรณ์มหาวิทยาลัย และมหาวิทยาลัยต่าง ๆ ในประเทศไทย
การทำงาน > งานเขียน

คริสเขียนบทความเชิงวิพากษ์ในหนังสือพิมพ์หลายฉบับ ส่วนใหญ่เกี่ยวกับ กฎหมาย, การเมือง, ประชาธิปไตย, เศรษฐกิจ ในหลาย ๆ ประเด็น เช่น เชื่อในการแข่งขันเสรีและเศรษฐกิจแบบตลาดที่รัฐไม่เข้าไปแทรกแซง และเป็นหนึ่งในผู้ต่อต้านกฎหมายนิรโทษกรรมสุดซอยโดยใช้การวิเคราะห์โดยใช้ทฤษฎีเกม  ในส่วนของวิกฤตการเมืองที่เกิดขึ้นในประเทศไทยตั้งแต่ปี 2548 นั้น คริสตั้งข้อสังเกตว่า สาเหตุเกิดจากการที่รัฐไทยใช้ระบบรัฐรวมศูนย์อำนาจ เชื่อว่าการกระจายอำนาจจะเป็นทางออกของปัญหาการเมืองในปัจจุบัน
นอกจากนี้เขาเสนอว่า สิทธิประโยชน์ในการยกเว้นภาษีรายได้นิติบุคคลของคณะกรรมการส่งเสริมการลงทุนต้องถูกยกเลิกเนื่องจากก่อให้เกิดการแข่งขันที่ไม่เป็นธรรมระหว่างผู้ประกอบการ งานเขียนในปัจจุบันยังคงเป็นแนววิพากษ์สังคม
การทำงาน > งานการเมือง > มหาวิทยาลัย

คริสรับหน้าที่ทำพาเหรดล้อการเมืองในของฝั่งจุฬา คริสและเพื่อนนิสิตต้องเผชิญกับการเซ็นเซอร์ของผู้บริหารในจุฬาฯ เนื่องจากต้องการวิพากษ์ทหารที่คุมการเมืองไทย
การทำงาน > งานการเมือง > พรรคอนาคตใหม่

ในการประชุมใหญ่จัดตั้งพรรคอนาคตใหม่ ธนาธร จึงรุ่งเรืองกิจ หัวหน้าพรรคอนาคตใหม่ได้แนะนำคริสต่อผู้เข้าร่วมประชุมว่าคริสจะเป็นคนที่ทำนโยบายด้านเศรษฐกิจของพรรค
ในการเลือกตั้ง ในปี 2562 คริสเป็นผู้สมัครรับเลือกตั้งสมาชิกสภาผู้แทนราษฎรของกรุงเทพมหานคร เบอร์ 8 ในเขต 6 ซึ่งประกอบไปด้วย เขตราชเทวี เขตพญาไท เขตจตุจักร (เฉพาะแขวงจตุจักรและจอมพล) โดยได้คะแนน 23,980 คะแนน การลงเลือกตั้งครั้งนี้ของคริสได้รับการพูดถึงในโซเชียลอย่างมากว่า เป็นการทำงานการเมืองแบบใหม่ที่เน้นเข้าถึงประชาชนทั้งในพื้นที่และออนไลน์ โดยเขามีเอกลักษณ์ในการทำไลฟ์หาเสียงตามแคมเปญของเค้าในโซเชียลมีเดีย ล่าสุดเขาได้ทำแคมเปญหาเสียง "888 : หาเสียงผ่าเมือง" โดยคริส เบอร์ 8 ชวนสุรเชษฐ์ ประวีณวงศ์วุฒิ สมาชิกสภาผู้แทนราษฎรแบบบัญชีรายชื่ออันดับที่ 8 ผู้เชี่ยวชาญด้านการคมนาคม โดยธนาธร จึงรุ่งเรืองกิจเป็นคนเดินมาส่งทั้งสองขึ้นรถเมล์สาย 8 ด้วยตนเอง เพื่อพูดคุยและแก้ไขเรื่องการขนส่งมวลชนและการจราจรในกทม.
ในปี 2563 พรรคอนาคตใหม่ได้ประกาศจะผลักดันร่างกฎหมายสุราก้าวหน้าเพื่อปลดล็อกอุตสาหกรรมสุราพื้นบ้านจากการผูกขาดของกลุ่มทุนขนาดใหญ่ โดยคริส โปตระนันทน์ รับหน้าที่ในการร่างกฎหมายนี้ร่วมกับเท่าพิภพ ลิ้มจิตรกร และทีมงานคนอื่น ๆ ของพรรคอนาคตใหม่
การทำงาน > งานการเมือง > พรรคเส้นด้าย

พรรคพลเมืองไทยได้จัดประชุมใหญ่สามัญประจำปีเพื่อเลือกตั้งคณะกรรมการบริหารพรรคชุดใหม่ในวันที่ 19 กุมภาพันธ์ พ.ศ. 2566 ซึ่งที่ประชุมมีมติเลือกคริส อดีตผู้ก่อตั้งพรรคอนาคตใหม่ เป็นหัวหน้าพรรคคนใหม่พร้อมกับเปลี่ยนแปลงชื่อพรรคเป็นพรรคเส้นด้าย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งใน เขตเลือกตั้งที่ 6 กรุงเทพมหานคร (พญาไท ดินแดง) แต่ไม่ได้รับการเลือกตั้ง